## Infraestructures va registrar 1,5 milions de viatges al setembre en el TRAM d’Alacant

*** Els moviments diaris continuen a l’alça, i s’obtenen 448.064 desplaçaments més que en el mateix període de 2022, un 39,09 % més
* La línia 2 va ser la més utilitzada amb 655.883 moviments, i Luceros l’estació amb més trànsit, amb 278.347 trasllats**

La Conselleria de Medi Ambient, Aigua, Infraestructures i Territori va facilitar 1.594.334 desplaçaments en la xarxa de TRAM d’Alacant durant el mes de setembre passat, cosa que significa un increment del 39,09 % respecte al mateix període de l’any passat, 448.064 viatges més.

En conjunt, Ferrocarrils de la Generalitat Valenciana (FGV) va sumar al setembre entre Metrovalencia i TRAM d’Alacant un total de 9.308.359 moviments, que representen un augment del 37,64 % respecte al mateix mes de 2022 i 2.545.287 trasllats més.

Segons la distribució per línies, la línia 2, que unix Luceros amb Sant Vicent del Raspeig, va ser la més utilitzada, amb 655.883 moviments; seguida de la línia 1, que comunica Luceros i Benidorm, amb 316.418; la línia 3, que enllaça Luceros amb El Campello, amb 258.447; la línia 4, que unix Luceros amb Plaza La Coruña, amb 185.749; la línia 5, nexe d’unió entre Porta del Mar i Plaza La Coruña, amb 92.435, i la línia 9, que discorre entre Benidorm i Dénia, amb 85.402 viatges.

**Luceros, l’estació més transitada**

En el trànsit per estacions, Luceros lidera la mobilitat amb 278.347 usuaris. Hi seguixen Mercado, amb 155.670, i Benidorm, amb 98.175.

Després es van situar Sant Vicent del Raspeig, amb 93.032; Marq-Castillo, amb 89.328; El Campello, amb 53.291; Bulevar del Pla, amb 51.212; Garbinet, amb 47.614; Pintor Gastón Castelló, amb 44.103, i La Goteta - Plaza Mar 2, amb 42.123 moviments.

Com que hi ha la possibilitat de comprar i validar els títols de transport a l’interior de les unitats del tramvia, el tren-TRAM i el tren convencional, les vendes i les validacions de títols de transport en ruta es van concretar en 16.651 viatges.

Fecha: 11/10/2023